Izvor: RTS

Poslanica SNS-a Aleksandra Tomić iskoristila je svoje javljanje za reč u Skupštini kako bi pohvalila ekspoze mandatara ocenjujući da je u pitanju naučni rad.

“Danas imamo zaista pred sobom jedno autorsko delo za koje, pre svega, ne treba reći da je literalni rad, jer neko ko je pisao autorsko delo i ko je na ovakav sistematični način uradio 250 strana, u skraćenoj verziji 67, može slobodno da kaže da ima osobine naučnog rada”, istakla je ona.

Ona je predlažila Vučiću da odštampa svoj rad.

“Mislim da će u budućnosti ostaviti velikog traga za ljude koji se bave ekonomijom i političkom ekonomijom, upravo zbog toga što na jedan sistematičan i integrativni način je prikazano da politika može da daje svoje rezultate u svakodnevnom životu i kao primer svim onim zemljama koje su u toj tranziciji, pošto u Srbiji tranzicija traje poslednjih 30 godina, kada posmatrate u političkom i ekonomskom smislu, može da da zaista dobre rezultate, pogotovo ukoliko imate takav pristup kao što ste vi dali”.

Obraćajući se mandataru, ona je navela da rezultati politike koja je vođena pokazuju da je on “mudar političar”.

“Zbog toga, zaista, ovakav Ekspoze treba sva naša buduća pokoljenja da imaju kao jednu knjigu koja će pokazati da istoriju treba jako dobro poznavati, odnose među nama samima jako dobro poznavati, ali iz toga izvući jako dobre zaključke da bi mogli da idemo napred”.